"Setswana Puo ya gae HL/P2 20 DBE/Ngwanaitseele 2021 NSC 15.1 Naane e, ke ya mofuta ofe? Tshegetsa karabo ka lebaka. (2) 15.2 Leina Dikgakgamatso le amana jang le setlhogo sa naane e? (2) 15.3 Ke leele lefe le o ka le dirisang go tlhalosa mokgwa wa ga Keneetsweng wa go sa itirele ka diatla tsa gagwe? (1) 15.4 Tlhalosa lefoko le 'go phepherega' go ya ka mokgwa o le dirisitsweng ka ona mo temaneng. (2) 15.5 Ke seane sefe se o ka se dirisang go netefatsa gore maaka ga a fitlhege, a na le mokgwa o a tswang ka ona. (2) 15.6 Ke kgakololo efe e o neng o ka e naya Keneetsweng tebang le maitsholo a gagwe? (2) 15.7 O ka dirisa jang se o se ithutileng mo naaneng e, go tswa mo go Keneetsweng? (2) LE Buisa leboko le le latelang, mme morago o arabe dipotso tse di fa tlase. LEBOKO: 'KGOSI MOLEFI K PILANE' – MOM Seboni le EP Lekhela NOPOLO F 1 O tlogeletswe motse ke mogolowe, 2 Ke mogolowe ke Pilane-a-Pheto, 3 O disitse sope la ga mmaagwe 4 Lesope la ga Seingwaeng-a-Lekanyane. 5 Molefi feela motse matlakala 6 O kate mesima o e hupelele, 7 Le matlapa a thujwe a a re kgopa 8 A lala a re ribolola menwana, 9 Fa re ya go botšhela ka kwa Kgosing, 10 Batla matimela Morena Molefi, 11 Matimela a batho o a gorose, 12 O etse dikgomo o tswa go di batla, 13 O ba fophole ka ditelekerafa. 14 Ba bangwe ba utlwala ka kwa Dikapa, 15 Ba bangwe ba utlwala ka kwa Natala, 16 Ba na le Dikobe ngwana wa ga Nthite, 17 Bontsi jwa bone ke boJohanese, 18 Bangwe banna ba tlogetse basadi, 19 Basadi le bana ba keta botsofe, 20 Ba letsa borraabomogolwane, 21 Ga ba apara ba itshopere fela. 22 Makau a paletse kwa Makgoeng. Kwalololo e ileditswe Phetla"